INCOME TAX
పెరుగుతోన్న పన్ను లిటిగేషన్‌
న్యూఢిల్లీ,జూలై 9: పన్నులపరంగా వివాదాలు పెరిగిపోతుండటం న్యాయస్థానాలను ఆశ్రయించడం ఆ తర్వాత మళ్లీ పరిష్కారంకోసం ఇలా సుదీర్ఘకాలం వివాదాలు నలుగుతుండటం వల్ల పన్నురాబడులు తగ్గడంతోపాటు ప్రభుత్వ ఖర్చులు కూడా పెరుగుతుండటంతో ఆదా యపు పన్నుశాఖ ప్రత్యక్ష పన్నులబోర్డు కొత్త విధానాలను రూపొం దించింది. కొత్తవిధానంలో మొత్తం మూడులక్షల కేసులను పరిష్కరిం చాలని నిర్ణయించింది. రాబడులు కూడా 6.11 లక్షల కోట్ల పన్ను రూపంలో రావాల్సిన ఈ కేసులను ముందు పరిష్కరించేందుకు నిర్ణ యించింది.
ఇందుకోసం సిబిడిత కొత్త విధానాలు రూపొందించింది. ఐటి అప్పీల్స్‌ కమిషనర్లు సాలీనా పద్దతిలో కనీసం 500 కేసులు పరిష్కరించాలని, వాటిలో ప్రాధాన్యతను వారే ఎంపికచేసుకుని రూ.10 లక్షల నుంచి లేదా 50 కోట్లకుపైబడి ఉన్న కేసులను యుద్ధ ప్రాతిపదికన పరిష్కరించాలని సూచించింది. లిటిగేషన్‌ పెరిగి పోతుండటంపై సిబిడిటం కలవరం వ్యక్తంచేస్తోంది. దీనివల్ల ప్రభుత్వ రాబడులు తీవ్రంగా దెబ్బతినే అవకాశం ఉందని తేల్చింది. అధికారిక గణాంకాలను బట్టిచూస్తే ఈ ఏడాది ఏప్రిల్‌ ఒకటవ తేదీనాటికి 2,90,227 కేసులు పెండింగ్‌లో ఉన్నాయి.
మొదటి అప్పిలేట్‌ అథా రిటీ అంటే కమిషనర్‌ స్థాయిలోనే ఈ కేసులు పెండింగ్‌లోఉన్నాయి. వీటి విలువ 6.11 లక్షల కోట్లుగా ఉంటుందని అంచనా. వీటిలో ఆదా యపు పన్నుశాఖ అప్పిలేట్‌ట్రిబ్యునల్‌ 1.18 లక్షల కోట్లకు స్టేలు మం జూరు చేసింది. అప్పిలేట్‌ట్రిబ్యునల్‌ లేదా ఇతర కోర్టుల్లో కొన్నింటిపై స్టేలు ఉన్నాయి. ఐటిశాఖపరంగా బహుళ అంచెలవిధానంలో అప్పీళ్ల కు అవకాశం ఉంది. మొదటి అప్పీలు పరంగాచూస్తే ఆదాయపు పన్నుశాఖ కమిషనర్‌ ఆతర్వాత ఐటిఎటి, హైకోర్టులు,సుప్రీం కోర్టుల వరకూ వెళ్లే అవకాశాలు లేకపోలేదు. దీనివల్ల ఎక్కువ మొత్తం రాబట్ట లేకపోతున్నట్లు ప్రభుత్వం భావిస్తోంది. పన్నుచెల్లింపుదారులకు విధా నం వల్ల ఎగవేతలకు ఆస్కారం కలుగుతున్నట్లు సందేహాలు వ్యక్తం అవుతున్నాయి. అందువల్ల కేసులను తక్షణమే పరిష్కరించి స్తంభించిపోయిన పన్నురాబడిని ట్రాక్‌లోనికి తీసుకురావాలని సిబిడిటి నిర్ణయించింది. రెండంచల విధానంలో ఆదాయపు పన్ను కమిషనర్‌ కనీసం ఐదువందలకేసులు పరిష్కరించాలి.
30శాతం అప్పీళ్లలో పది లక్షల నుంచి ఆపైగా ఉన్న మొత్తం కేసులు ముందు పరిష్కరించాల్సి ఉంటుంది. ఏప్రిల్‌ ఒకటవ తేదీనాటికి ఈ మొత్తం ఉన్న కేసులే ఎక్కువ పెండింగ్‌లో ఉన్నాయి. ఇక రెండో విధానం లో 70శాతం అప్పీళ్ల కేసుల్లో పన్నుమొత్తం రూ.10 లక్షలకు లోపే ఉంది.
ఈ లక్ష్యాలకారణంగా సుమా రు 1.63లక్షల అప్పీళ్లను పరిష్కరించుకునే అవకాశం ఉంది. సంఖ్యను కూడా తగ్గించి పెండింగ్‌ భారాన్ని సడలించేందుకు అవకాశం కలుగుతుంది. మొత్తం కేసుల పెండింగ్‌లో ఉన్నవాటి నుంచి 4.5 లక్షల కోట్ల మొత్తం వసూలు చేసుకునే అవకాశం కలుగు తుందని అంచనా. మొత్తం పెండింగ్‌కేసుల్లో 28 శాతం 2015 మార్చి 31వ తేదీలోపు దాఖలు చేసినవే. మొత్తం 1,92,403 అప్పీళ్లు పెండింగ్‌లో ఉన్నాయి. వీటిలో లక్షకుపైగా అప్పీళ్లకు సంబంధించి పన్ను డిమాండ్‌ రెండులక్షలలోపేఉంది. మరి కొన్నిం టిలో 10లక్షల రూపాయలవరకూ ఉంది. ఆదాయపు పనున డేటాబేస్‌ ను చూస్తే మొత్తం ఏప్రిల్‌ ఒకటవ తేదీనాటికి 50కోట్ల మొత్తం చొప్పు న రావాల్సి ఉన్న 1390 అప్పీళ్లు పెండింగ్‌లోఉన్నాయి. వీటి నుంచి మొత్తం 4.26లక్షలకోట్లు వసూలు అవుతుందని ఐటిశాఖ భావిస్తోంది.